# Sak 07/14 Bruk av Fondsmidler

Styret for Mortenstua skole gjorde følgende enstemmige vedtak i sak 34/14:

*Styret tilrår representantskapet at det brukes kr. 2.000.000 + MOMS av skolens disposisjonsfond*

*for å dekke ombyggingskostnader i forbindelse med leieavtale med Pennestrøket Eiendom AS.*

Det har vært avholdt tre styremøter (4.6, 8.9 og 15.9) og to eiermøter (17.9 og 29.9) i forbindelse med leieavtale med Pennestrøket Eiendom AS. Skolen har plassutfordringer og det har vært jobbet både for kort og langsiktig løsning.

Styret fattet vedtak 27/14 og 28/14:

*«Styret tilrår eiere å opprettholde vedtak om 2 års leieavtale med 1 års obsjon*

*med Pennestrøket Eiendom».*

Eiere støttet dette i eiermøte 29.09.14, og husleieavtalen er forventet signert i styremøte 08.10.14. Knut Bergersen har forhandlet avtalen på vegne av Mortenstua IKS.

I forhandlingene ble det avtalt at leietakertilpasninger/ ombygningskostnader a kr. NOK 2.000.000 + MVA betales ved leiekontraktens inngåelse. Styret har valgt å fremme forslag om bruk av skolens disposisjonsfond inneværende budsjettår for å dekke dette.

sEierene er orientert om dette i Eiermøte 29.09.14.

**Forslag til vedtak : Styret tilrår representantskapet at det brukes kr. 2.000.000 + MVA**

**av skolens disposisjonsfond for å dekke ombyggingskostnader i forbindelse med leieavtale med Pennestrøket Eiendom AS.**

**Styret tilrår representantskapet at det signeres husleieavtalen med Pennestrøket Eiendom AS for 2 år med 1 års obsjonsavtale.**

**Sak 08/14 Budsjett 2015**

Styret for Mortenstua skole gjorde følgende enstemmige vedtak i sak 33/14:

*Styret tilrår representantskapet å fastsette budsjettrammene for 2015 til budsjett 2014 pluss forventet lønnsvekst og prisvekst for 2015. Budsjettrammene må ta hensyn til skolens varierende elevtall.*

Det vises til oversikt over rammebudsjett og kommentarer til budsjett i vedlegg.

Styret for Mortenstua skole behandlet forslag til rammebudsjett på sitt møte 08.10.2014.

Forslag til vedtak: Forslaget til rammebudsjett 2015 vedtas.

**Sak 09/14 Revidering av Selskapsavtalen**

Styret for Mortenstua skole gjorde følgende enstemmige vedtak i sak 35/14:

*«Styret tilrår representantskapet å sette ned en gruppe for å utarbeide en eierstrategi og en samarbeidsavtale for Mortenstua IKS som vedtas i representantskapet våren 2015».*

Prosjekt Eierskap har henstilt til at selskapene tar opp sak om revidering av selskapsavtalene skal til behandling i representantskapet 24.oktober 2014.

Jfr.Prosjekt Eierskap har Mortenstua Skole IKS den nyeste selskapsavtalen av Indre Østfolds IKSer. Det er likevel foreslått noen endringer i forhold til ny mal og den interkommunale eierskapsmeldingen. Det har også skjedd store endringer i selskapet siden avtalen ble utarbeidet, hurtig vekst og størrelse, skolen har flest antall årsverk av IKSer i Indre Østfold. Det er viktig at eierne gir klare retninger for selskapet og har et forpliktende avtalt samarbeid for selskapet.

Styret har etter anbefalinger fra Prosjekt Eierskap fattet vedtak 27/14 og 28/14:

*«Styret tilrår representantskapet å sette ned en gruppe for å utarbeide en eierstrategi og en samarbeidsavtale for Mortenstua IKS som vedtas i representantskapet våren 2015».*

I forbindelse med dette arbeidet vil det være naturlig å se på revidering av Selskapsavtalen. Eierne ba styret i eiermøte 29.09.14 om å utarbeide et forslag til mandat for en arbeidsgruppe som jobber med Eierstrategi og Samarbeidsavtale som skal presenteres i Representanskapet 24.10.14.

**Forslag til vedtak:** **Styret tilrår representantskapet at det settes ned en arbeidsgruppe for å utarbeide Eierstrategi og Samarbeidsavtale for Mortenstua IKS.**

 **Styret tilrår at representantskapet støtter foreslått mandat for arbeidsgruppen.**

**Sak 10/14 Eventuelt**